Document ID: 31996R1482

KOMISSION ASETUS (EY) N:o 1482/96,
annettu 26 päivänä heinäkuuta 1996,
maatalousalalla käytettävien muuntokurssien vahvistamista ja soveltamista koskevista yksityiskohtaisista säännöistä annetun asetuksen (ETY) N:o 1068/93 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisessä maatalouspolitiikassa sovellettavista muuntokursseista ja laskentayksiköstä 28 päivänä joulukuuta 1992 annetun neuvoston asetuksen (ETY) N:o 3813/92 (1), sellaisena kuin se on viimeksi muutettuna asetuksella (EY) N:o 150/95 (2), ja erityisesti sen 12 artiklan,
sekä katsoo, että
asetuksen (ETY) N:o 3813/92 9 artiklassa säädetään mahdollisuuksista poiketa mainitusta asetuksesta; mainittu 9 artikla on perusteltu erityisesti silloin, kun GATT-sopimuksesta ja talousarvion kurinalaisuudesta johtuvien velvoitteiden noudattamisen vaarantuminen edellyttää kiireellisiä päätöksiä,
komission asetuksen (ETY) N:o 1068/93 (3), sellaisena kuin se on viimeksi muutettuna asetuksella (EY) N:o 2853/95 (4), 8 artiklan 3 kohdassa määritellään tuntuviksi arvonkorotuksiksi sellaiset tapaukset, jolloin on olemassa maatalouden muuntokurssin tuntuvan alenemisen vaara; maatalouden muuntokurssin tuntuva aleneminen on määritelty asetuksen (ETY) N:o 3813/92 1 artiklan e kohdassa,
voi myös olla tapauksia, jolloin asetuksen (ETY) N:o 3813/92 1 artiklan e alakohdan edellytykset eivät täyty, mutta joiden osalta 7 ja 8 artiklan mukaisen lyhytaikaisen budjettivaikutuksen sekä GATT-sopimuksesta johtuvien velvoitteiden noudattamisen tarpeen vuoksi ne on kuitenkin luokiteltava mainitun asetuksen 9 artiklan mukaisesti tuntuviksi arvonkorotuksiksi,
tämän vuoksi olisi syytä muuttaa asetuksen (ETY) N:o 1068/93 8 artiklassa olevaa määritelmää asianmukaisella tavalla, ja
tässä asetuksessa säädetyt toimenpiteet ovat kyseisten hallintokomiteoiden lausuntojen mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1068/93 8 artiklan 3 kohta seuraavasti:
"3. Sellaisia maatalouden muuntokurssien alenemisia, jotka johtavat asetuksen (ETY) N:o 3813/92 7 ja 8 artiklan soveltamiseen, pidetään mainitun asetuksen 9 artiklan mukaisina tuntuvina arvonkorotuksina.
Tapauksia, joihin sovelletaan asetuksen (ETY) N:o 3813/92 4 artiklan 5 kohtaa pidetään kuitenkin myös mainitun asetuksen 9 artiklan mukaisina tuntuvina arvonkorotuksina."
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 26 päivänä heinäkuuta 1996.

Labels: 19
6